# Joakim Ljunggren

Joakim Ljunggren (12 de juny de 1985) és un pilot d'enduro suec, dues vegades Campió del Món en categoria EJ i nombroses vegades Campió de Suècia en diverses categories. Al començament de la seva carrera va practicar també el motocròs, havent-ne estat Campió de Suècia júnior el 2004.
De professió mecànic de motocicletes, Ljunggren començà a conduir-ne el 1994, a 9 anys, i ja el 1999 quedà segon al Campionat de Suècia de motocròs en 80 cc. L'any següent repetí el resultat en 125 cc. El 2001 començà a obtenir bons resultats en competicions d'enduro (guanyant, per exemple, la Novemberkåsan en categoria júnior) i a partir d'aquí prioritzà aquesta disciplina fins a arribar a aconseguir-ne dos Campionats del Món juvenils consecutius (2006 i 2007). A banda els seus títols mundials, aconseguí també altres victòries destacades, havent guanyat per exemple la Novemberkåsan (ja en categoria absoluta) els anys 2007, 2009 i 2010.
Actualment forma part de l'equip oficial de Husaberg (on té com a companys als catalans Oriol Mena i Xavi Galindo), participant en els Campionats suec i mundial d'enduro, així com al Mundial Indoor (en què el 2010 ha acabat en tercera posició final). Ljunggren és conegut pel seu pilotatge agressiu.

## Palmarès
### Palmarès en Motocròs

| Any | Motocicleta | C. de Suècia júnior | C. de Suècia júnior | C. de Suècia júnior | C. de Suècia |
| Any | Motocicleta | 80cc | 125cc | MX1+3 | MX1+3 |
| 1999 | ? | 2n | - | - | - |
| 2000 | ? | - | 2n | - | - |
| 2001 | ? | - | ? | - | - |
| 2002 | ? | - | - | 2n | - |
| 2003 | ? | - | - | 3r | - |
| 2004 | ? | - | - | 1r | 8è |
| Total títols | Total títols | 0 | 0 | 1 | 0 |

### Palmarès en Enduro

    A 1 de gener de 2013
| Any | Motocicleta | Campionat del Món d'enduro | Campionat del Món d'enduro | Campionat del Món d'enduro | Campionat del Món d'enduro | C. del Món indoor | ISDE E2 | C. de Suècia | C. de Suècia | Novemberkåsan |
| Any | Motocicleta | EJ | E2 | E3 | P1 | C. del Món indoor | ISDE E2 | 125cc | Absolut | Novemberkåsan |
| 2001 | ? | - | - | - | 0 | - | | - | - | 1r Júnior |
| 2002 | ? | - | - | - | 0 | - | | 1r Júnior | - | |
| 2003 | ? | - | - | - | 0 | - | 5è | 1r Júnior | - | 1r Júnior (4t absolut) |
| 2004 | ? | - | - | - | 0 | - | | - | 3r | |
| 2005 | ? | - | - | - | 0 | - | - | - | - Lesió - | - |
| 2006 | Husaberg | 1r | - | - | ? | - | | - | 1r | |
| 2007 | Husaberg | 1r | - | - | ? | - | | - | 1r | 1r |
| 2008 | Husaberg | - | 6è | - | 1 | - | | - | 1r | |
| 2009 | Husaberg | - | 3r | - | 0 | - | 6è | - | 1r | 1r |
| 2010 | Husaberg | - | 5è | - | 0 | 3r | | - | 1r | 1r |
| 2011 | Husaberg | - | - | 3r | 0 | 2n | | - | 1r | - |
| 2012 | Husaberg | - | - | 2n | 0 | 3r | | - | - | 1r |
| Total victòries | Total victòries | | | | 1 | | | | | 6 |
| Total títols | Total títols | 2 | 0 | 0 | | 0 | 0 | 2 | 6 | |

#### Notes

* ↑ A P1 s'hi compten les victòries aconseguides en Grans Premis puntuables per al Campionat del Món
* ↑ Al total de títols s'hi compten tots els campionats estatals o internacionals guanyats, incloent-hi els ISDE. A la taula no es reflecteix, per manca d'espai, el Campionat d'Espanya en categoria E3 que guanyà el 2012.

## Referències

* 1 2 «Riders Factory. Joakim Ljunggren» (en anglès). husaberg.com. [Consulta: 13 setembre 2010].
* ↑ «World Championships - Enduro. Classifications» (en anglès). fim-live.com. FIM. [Consulta: 28 octubre 2011].
* ↑ «World Championships - Indoor Enduro. Classifications» (en anglès). fim-live.com. FIM. [Consulta: 28 octubre 2011].

## Enllaços externs

* Joakim Ljunggren - Lloc web oficial (suec)
* Vídeo de la seva actuació als ISDE de Portugal, el 2009 (suec)
* Imatge de Ljunggren amb la Husaberg el 2009 Arxivat 2014-10-19 a Wayback Machine.